Täällä seurataan Trumpin presidenttikautta - Page 2686 - Punk in Finland\n#40276 Post by Pöydällä nakki ja pullo vodkaa » 25 Mar 2020, 20:16\ngambina vetoa että suurin koronavirukseen kuolleiden ryhmä on Trumpin äänestäjäkunta\ntostahan oli tehty vasta tutkimuskin ja republikaaneista vain 30% ajattelee että koronavirus on minkäänsortin vakava uhka minkä vuoksi pitää muuttaa käyttäytymistään. ei-republikaaneilla luvut paljon suurempia. johtajakultit on 7/5 puuhaa\n#40277 Post by Nahkanuijan nuupauttaja » 25 Mar 2020, 21:50\n#40278 Post by Nahkanuijan nuupauttaja » 25 Mar 2020, 23:35\n#40279 Post by kuka vittu » 25 Mar 2020, 23:58\nEi helvetti ei saatana\n#40280 Post by Nahkanuijan nuupauttaja » 26 Mar 2020, 01:25\n#40281 Post by Nahkanuijan nuupauttaja » 26 Mar 2020, 01:25\n#40282 Post by Nahkanuijan nuupauttaja » 26 Mar 2020, 08:02\nTuosta juttuun, josta löytyy myös ohjekirja jos sen haluaa lukea: https://www.politico.com/news/2020/03/2 ... cil-149285\n#40283 Post by Ingmar Bergmanin kuolema » 26 Mar 2020, 12:16\nFBI on ampunut hengiltä terroristin, joka suunnitteli sairaalan pommittamista Missourissa. Syynä terrori-iskun suunnitteluun oli raivostus paikallisen hallinnon määräämiin rajoituksiin, joilla yritetään suitsia epidemian leviämistä.\nBBC Live wrote: US man shot while 'plotting to bomb hospital'\nMyös Missourista: paikallinen mies nuoleskeli tavaroita supermarketissa vituillakseen koronaviruksen pelkääjille ja postasi performanssinsa someen. Poliisi haki miehen ja vankila odottaa häntä nyt.\nNBC wrote: Missouri man charged with licking items at Walmart to mock coronavirus fears\nMAGA-ihmisyys hönkii vahvasti molemmista tapauksista. Esimakua siitä, miten Amerikan punaiset sydänmaat reagoivat koronakriisiin.\n#40284 Post by Naantalin seksuaalimaagikko » 26 Mar 2020, 12:22\nSovereign citizenit ja hallinnon rajoitukset, match made in heaven\n#40285 Post by Nahkanuijan nuupauttaja » 26 Mar 2020, 12:27\n- Oletko samaa mieltä siitä että tilanne menee vielä hyvin huonoksi?\n- Juu totta kai mut me ollaan parempia kuin muu maailma.\n- Mites tää ny menee kun yhtäältä tuumaat että vaikeaksi menee ja toisaalta että pitäis saada kaikki auki asap!\n- Joo kyl nää voi tehä yhtä aikaa.\n#40286 Post by Tronald Dump » 26 Mar 2020, 12:36\nHHAHAHHA, totta. Kaikki auki asap ja sitten eletään vaikeita aikoja ruumiskasojen keskellä.\n#40287 Post by Nahkanuijan nuupauttaja » 26 Mar 2020, 12:46\n#40288 Post by Nahkanuijan nuupauttaja » 26 Mar 2020, 12:56\nJa sitten se tärkein, aina tärkein.\nThink of that: 164 miles of wall. Big, beautiful wall.\n#40289 Post by Jesse Python » 26 Mar 2020, 13:06\nWe have tested, by far, more than anybody. We're testing more than anybody right now. There's nobody even close. And our tests are the best tests. They’re the most accurate tests.\nbestest tests ever\n#40290 Post by Kauko Keuhkon näköinen mies » 26 Mar 2020, 17:23\nOnks tää vielä kerskunut twitterissä uudesta ennätyksestä eli eniteun uusia työttömiä evö?


”Lottovoiton todennäköisyys on 50%, sää joko voitat, tai sitten sä et voita” | Viite - Tieteen ja teknologian Vihreät\n18.10.2010 Viite Admin\nTodennäköisyyksien hahmottaminen voi haastavaa, kukapa yhtäkkiä osaisi suhteuttaa lottovoiton todennäköisyyttä (1 / 15 000 000) seuraavalla kierroksella kovin helposti mihinkään. Seuraavalla kierroksella vääjäämättömästi odottavien juhlien todennäköisyys on samaa luokkaa kuin ihmiselämän aikana maapallo tuhoutuisi gammasädepurkauksen seurauksena (Lähde: Phil Plait – Death from the Skies! The Science behind the End of the World), tai kaksi kertaa epätodennäköisempää kuin kuolla salamaniskuun (Lähde: http://www.nws.noaa.gov/om/hazstats/light08.pdf ) (Sarjakuva). Kaikkien näiden todennäköisyys tuntuu hyvin kaukaiselta. Silti useat ihmiset, minä mukaan lukien, palauttavat lottokupongin viikoittain.\nVaikka luultavasti useimmat lottokuponkinsa palauttavat tietävätkin päävoiton todennäköisyyden olevan olematon, niin silti joissakin tilanteissa todennäköisyyksien suuruusluokka vaikuttaa hämärtyvän. Viimeisimpänä esimerkkinä voisi mainita varsinkin iltapäivälehtien lietsoman rokotuskohun, jossa epäiltiin ja epäillään yhä sikainfluenssarokotusten yhteyttä narkolepsiaan. Epäily on tietojen mukaan aiheellinen ainakin korrelaation tasolla, mutta varsinaista syy-yhteyttä ei ole vielä osoitettu – ja viimeaikaisimmat tiedot Ruotsista antaisivat viitettä siihen suuntaan, että syy-yhteyttä ei olisi.\nTällaisessa tilanteessa on hankala pitää mielessä, että ensinnäkin kyse on korrelaatiosta, joka ei tarkoita vielä välttämättä syy-yhteyttä. Kaikki tuntenevat esimerkin, että jäätelön myynnin kasvaessa, myös hukkumiskuolemat lisääntyvät. Lääketieteen osalta on toki syy-yhteyksien selvittäminen hitaampaa – tieteellisen prosessin tehtävä. Toiseksi, lehdissä on vähemmälle huomiolle jäänyt, että kyseessä on aika pieni todennäköisyys, että rokotettu olisi saanut oireita rokotteesta – ihan loton päävoiton tasolle ei tokikaan päästä. Siispä uutisointi saattoi hyvinkin lisätä hysteriaa turhaan, sillä osuman todennäköisyys on silti hyvin pieni. Samoin on jäänyt vähemmälle huomiolle ne riskit, joita mahdollinen rokotus ehkäisee. Etukäteen toki oli mahdotonta tietää millainen pandemia sikainfluessasta tulee – ja millaiseksi se olisi muotoutunut, mikäli laajaa rokotuskampanjaa ei olisi organisoitu. Kohun toinen – paljon pahempi – vaikutus on se, että joillakin se on laskenut luottamusta myös muihin rokotuksiin. Välitön riski – sivuvaikutukset – nähdään vakavampana kuin tappavat vakavat taudit, joita rokotuksella pyritään välttämään. Lisäksi se asettaa vaaraan suuremman joukon alentamalla joukkoimmuniteettia.\nToinen puoli asiassa on odotusarvo. Tämä pätee varsinkin sellaisissa tapauksissa, joissa mahdollinen voitto, vaadittu panos ja todennäköisyys on arvioitavissa. Lotossa odotusarvo on pakkasella – muussa tapauksessa Veikkaus olisi konkurssissa muutaman lottokierroksen jälkeen. Odotusarvoa voidaan myös laskea siinä tilanteessa, kun pitää valita monesta pahasta mahdollisesti pienin paha. Ilmastonmuutoksen mahdollinen tappio kaikilla arvioilla on huomattava, siispä sen torjumiseksi on perusteltua ja välttämätöntä käyttää suuriakin taloudellisia uhrauksia, sillä häviävän arvan kohdalle osuessa vahinko on mittaamaton. Ja ilmastotutkimusten mukaan tuon häviävän arvan todennäköisyys on varsin suuri. Loton suhteen vaadittu panos on pieni, joten sinänsä irrationaalisen sijoittamisen voi helposti perustella itselleen liki mahdottoman voiton suuruudella. Ilmastonmuutoksen osalta meillä ei ole varaa hävitä.\n← Miltei vihrein keksintö\nSyyskokous su 7.11. →\nOne thought on “”Lottovoiton todennäköisyys on 50%, sää joko voitat, tai sitten sä et voita””\n25.10.2010 at 22:52\nKolumni oli joiltain osin hyvä, mutta tässäkin suhteet jotenkin tuntuivat vinoutuvan. Sikainfluenssahysteria oli valitettavasti vahvasti medikalisaation ja median masinoimaa, kritiikittä nieltyä. ”Pandemia”-toitotusten myötä oli pahoja ylilyöntejä – ja on yhä. Nyt tutkitaan siis yhtä pientä osaa ko. ylilääkityksen mahdollisista/luultavista haitoista. Ja niitä haittoja on valtavasti, jos ymmärretään, että ko. varat ja työvuodet olivat pois paljon todenmukaisemmilta hoitoa/kuntoutusta/ehkäisyä tarvitsevilta kohteilta. Totta ihmeessä monet rahakkaat tahot toivovat, ettei tässäkään yhteyttä löydy. Mutta narkolepsiakohu on mitätöntä verrattuna vuoden takaiseen sikainfluenssapaisutteluun. Lääkityksen todettuja/arvioituja/mainostettuja hyötyjä löytyy paljon todennäköisemmin kuin sen haittoja, näin myös täysin turhien sekä hyvin kyseenalaisten lääkitystilanteiden osalta. Mutta jotkuthan toki silläkin lotolla voittavat…


Veikkaus on suomalaisen liikunnan, urheilun ja kansalaistoiminnan vahva taustavoima. Suomalaisen liikunnan valtion rahoitus on lähes 100 % Veikkauksen Veikkaustuottoa. Veikkauksen kanssa viemme eteenpäin sekä huippu-urheilua että liikkeen lisäämistä – Liikutamme suomalaisia!\nOP edistää lasten ja nuorten sekä lapsiperheiden hyvinvointia niin valtakunnallisesti kuin paikallisestikin. Pitkän historian omaava yhteistyömme keskittyy seuratoimintaan sekä lasten ja nuorten liikuntaan. Tuplaturva tuo vakuutusturvaa liitoille ja seuroille. Lisätietoja tästä.\nLasten Liike on liikuntayhteisön, koulujen ja yritysten yhteinen ponnistus alakouluikäisten lasten liikunnan ja kerhotoiminnan lisäämiseksi. Lasten liikkeen kumppani löytyvät täältä.\nSeuratoiminta ja liikkuva arki\nGasum edistää lasten ja nuorten liikuntaa Sinettiseuratoiminnan kautta. Urheiluseurat hyötyvät yhteistyöstä 15 Gasumin myöntämän kannustuspalkinnon kautta, joista yksi on 5 000 euron arvoinen vuoden Sinettiseurapalkinto.\nAlko edistää ja tukee päihteetöntä urheilua. Alko tukee mm. merkittävällä Kasva Urheilijaksi –stipendillä sinettiseuraa, joka on edistänyt esimerkillisesti nuorten urheilijoiden kokonaisvaltaista elämänhallintaa.\nPalvelukumppanit luovat omilla palveluillaan puitteet menestyksekkäälle ja laadukkaalle urheiluseuratyölle.\nRantalainen on urheiluseurojen taloushallinnon asiantuntijakumppani. Yhteistyön kautta seurat ja lajiliitot saavat apua talouden hallintaan, joko työvälineiden ja koulutuksen avulla tai ulkoistamalla koko palvelun ammattilaisille.\nVisma Solutions ja Netvisor on urheiluseurojen taloushallinnon järjestelmäkumppani. Yhteistyön tavoitteena on tuoda ammattimaisuutta seuratoiminnan taloushallintoon ja vapauttaa aikaa talousseurannasta seuran johtamiseen.\nPaino- ja sisältöpalvelut\nGrano tarjoaa Olympiakomitean jäsenjärjestöille työkalut brändikuvan rakentamiseen sekä uuden ketterän keinon paino- ja tapahtumatuotteiden tuottamiseen ja tilaamiseen.\nInventio auttaa urheilun toimijoita lakiasioissa.\nMatkustaminen ja kokoukset\nViking Line on urheiluseurojen seminaarien ja laivamatkojen kumppani.\nUrheilutapahtumat ja tapahtumatuotanto\nRamirent rakentaa puitteet onnistuneille urheilutapahtumille. Yhteistyön tavoitteena on helpottaa seurojen, lajiliittojen ja muiden liikuntatoimijoiden toimintaa tapahtumarakentamisen palveluilla. Ramirent on mukana ekologista tapahtumajärjestämistä edistävässä Ekokompassi hankkeessa.\nLippupiste on kumppanimme lipunmyyntiin. Osana yhteistyötä Lippupiste tarjoaa urheiluseuroille erikoispalvelun pientapahtumien lipunmyyntiin.\nLiikuntapaikkojen vaustaja Unisport Saltex Oy vauhdittaa eri-ikäisten liikkujien liikuntaolosuhteiden kehittämistä yhdessä olosuhdetyömme kanssa.\nOlympiakomitea ja Touhula-päiväkodit tekevät yhteistyötä, jonka tavoitteena on edistää ja kehittää suomalaista liikunnallista lapsuutta.\nYritysmaratonviesti 19.5.2017 on yritysten hyväntekeväisyystapahtuma, joka juoksuttaa yrityksiä, energisoi työyhteisöjä ja kerää tukea lasten liikuntaan ja Lasten Liike Iltapäivä. Yritysmaratonviestiin ja sen yhteistyökumppaneihin voit tutustua tällä.


Miltä koronan jälkeinen elämä näyttää teidän työntekijöillenne? | AS3 Finland\nUrashokkien vaikutukset yksilön uralla Miltä koronan jälkeinen elämä näyttää teidän työntekijöillenne? 17.09.21\nViimeiset puolitoista vuotta ovat olleet maailman suurin testi organisaatioiden johtamiskäytäntöjen toimivuudelle ja vastuullisuudelle. Kuinka hyvin te olette organisaationa pärjänneet? Millaisessa tilanteessa olette organisaation voimavarojen ja osaamisen suhteen nyt verrattuna koronaa edeltäneeseen tilanteeseen? Kuinka ihmiset organisaatiossanne näkevät työnsä ja työuransa jatkon juuri nyt?\nMonilla aloilla korona on ollut suurin yksittäinen muutos, jonka ihmiset ovat työssään kokeneet. Uratutkimuksessa tällaisia työhön ja työuraan liittyviä yllättäviä muutoksia kutsutaan urashokeiksi. Urashokit voivat olla yksilöllisiä – esimerkiksi oman työtehtävän loppuminen – tai yhteisöllisiä, kuten isot organisaatiomuutokset tai esimerkiksi koronapandemia. Tutkijat arvioivat, että urashokit tulevat olemaan yhä yleisempiä ja että yksilöiden ja organisaatioiden pitäisi vahvistaa valmiuttaan kohdata tällaisia arvaamattomia tilanteita.\nAkkermann et al.* julkaisivat artikkelinsa urashokeista ja niistä selviytymisestä viime vuonna, kun koronan ensimmäiset vaikutukset näkyivät jo selvästi. He nostavat esiin kolme tutkimuksiin perustuvaa avainviestiä urashokkeja koskien:\nUrashokkien vaikutukset riippuvat sekä yksilön toimista että ympäristöstä\nUrashokki voi vaikuttaa eri tavoin lyhyellä ja pitkällä tähtäimellä – ja eri uravaiheissa\nNegatiivisilla urashokeilla voi olla positiivisia vaikutuksia\n1. Urashokkien vaikutukset riippuvat sekä yksilön toimista että ympäristöstä\nKoska urashokit ovat jo lähtökohtaisesti useimmiten odottamattomia, niitä on vaikeaa ennakoida. Niihin on tutkimusten mukaan kuitenkin mahdollista valmistautua. Ihmisten selviytymistä urashokeista tukevat esimerkiksi urataitojen kehittäminen, oman osaamisen ja tavoitteiden kirkastaminen sekä resilienssin ja itsensä johtamisen vahvistaminen. Nämä kestävän työuran rakentumista tukevat peruspalikat ovatkin niitä, joiden vahvistamiseen organisaatioiden kannattaa investoida – ei yrittää ennakoida tulevaisuutta ja rakentaa urapolkuja, joita on käytännössä mahdotonta toteuttaa. Lisäksi on tärkeää, että äkillisissä muutostilanteissa organisaatio antaa tilaa yksilölliselle ja yhteisölliselle pohdinnalle muutoksen merkityksestä.\n2. Urashokki voi vaikuttaa eri tavoin lyhyellä ja pitkällä tähtäimellä – ja eri uravaiheissa\nTutkimuksissa on havaittu, että samanlaiset tapahtumat voivat vaikuttaa eri tavoin eri ihmisiin riippuen siitä, ovatko he uransa alku-, keski- vai loppuvaiheessa. Myös henkilön kokonaisvaltainen elämäntilanne vaikuttaa siihen, millainen urashokin vaikutus on ihmisen työhön ja työuraan lyhyellä ja pidemmällä tähtäimellä. Onkin tärkeää, että omaan kehittymiseen, työuraan ja työssä jaksamiseen liittyvät palvelut ja tuki ovat organisaatioissa mahdollisimman yksilöllisiä. Vastuullisesti toimivat organisaatiot varmistavat, että ihmiset saavat tukea ja mahdollisuuden pysähtyä miettimään omaa tilannettaan erilaisten urashokkien keskellä – esimerkiksi irtisanomis- ja muutostilanteissa.\n"Muutostilanteessa meidän on heti mahdollista vaikuttaa siihen, kuinka ihmisiä tuetaan uudenlaisen tilanteen haltuunotossa." AS3\n3. Negatiivisilla urashokeilla voi olla positiivisia vaikutuksia\nUrashokkien todelliset vaikutukset työuraan ja sen kestävyyteen tulevat monesti esiin vasta pidemmällä tähtäimellä. Tutkimuksista tiedetään, että lyhyellä tähtäimellä negatiivisiksi koetut urashokit voivat olla pidemmällä tähtäimellä hyvinkin positiivisia. Esimerkiksi yhden tutkimuksen** mukaan monet irtisanotut esihenkilöt kokivat irtisanomisen aluksi erittäin negatiivisena shokkina. Pidemmällä tähtäimellä irtisanominen oli kuitenkin mahdollistanut oman uran syvällisemmän tutkiskelun ja muutoksia, jotka olivat tehneet työstä mielekkäämpää. Irtisanottujen ura- ja työnhakuvalmennuksissa kohtaamme usein ihmisiä, joille uuden, aiempaa mielekkäämmän työn löytäminen irtisanomisen jälkeen kääntääkin urashokin vaikutukset negatiivisista positiivisiksi.\nMuutoksen lopullisen laadun havaitsemme usein tosiaankin vasta pidemmällä tähtäimellä. Muutostilanteessa meidän on heti mahdollista vaikuttaa siihen, kuinka ihmisiä tuetaan uudenlaisen tilanteen haltuunotossa. Kuinka te olette pystyneet tukemaan henkilöstöä oman työnsä ja tulevaisuutensa rakentamisessa koronapandemian aikana? Kuinka voisitte vahvistaa ihmisten kykyä selviytyä vastaavista tilanteista tulevaisuudessa? Voit lukea lisää kestävistä työurista blogistamme (linkit alla) – ja mielellämme keskustelemme kanssanne, miten ammatimainen coaching voi olla tukemassa yksilöitä ja siten vahvistamassa organisaatioita kaikenlaisten muutostilanteiden keskellä.\n* Akkermans, J., Richardson J. & Kraimer, M.L., (2020). The Covid-19 crisis as a career shock: Implications for careers and vocational behavior. https://doi.org/10.1016/j.jvb.2020.103434.\n** Zikic, J., & Richardson, J. (2007). Unlocking the careers of business professionals following job loss: Sensemaking and career exploration of older workers. Canadian Journal of Administrative Sciences, 24(1), 58–73. https://doi.org/10.1002/cjas.5.\nAS3 tarjoaa organisaation prosesseihin ja toimintatapoihin helposti integroitavaa coaching- ja uracoaching-tukea. Nämä yksilölliset valmennukset voidaan räätälöidä juuri teidän organisaationne tarpeisiin, jotta ne ovat käytettävissä juuri silloin kuin niitä tarvitaan – oli sitten kyse yksilön osaamisen tai uran kehittämisestä, hyvinvoinnin vahvistamisesta tai uuden työn löytämisestä irtisanomistilanteessa. Kokeneet ammattilaisemme ovat tukena nopeasti ja juuri oikealla hetkellä! Ole yhteydessä, ja räätälöidään juuri teidän tarpeisiinne sopiva, helppokäyttöinen kokonaisuus.


Suora lähetys: Milloin Suomi voi saada rokotetta?\nHallitus on kokoontunut Säätytalolle neuvottelemaan epidemiatilanteesta ja rokotehankinnasta. Ministerit ovat huolissaan koronatilanteen pahenemisesta. Kontakteja pitää vähentää.\nPääministeri Sanna Marin kommentoi keskiviikkona koronarokotetilannetta Säätytalon portailla. Matti Matikainen\n02.12.2020 klo 16:26 (muokattu 02.12.2020 klo 20:54 )\nHallitus kokoontui keskiviikkoiltana Säätytalolle neuvottelemaan koronatilanteesta ja rokotehankinnoista. Varsinaisia päätöksiä ei ole luvassa esimerkiksi siitä, milloin suomalaisia voidaan alkaa rokottaa. Medialle puhuneet ministerit olivat kiinnostuneita kuulemaan asiantuntijoiden arvioita siitä, milloin rokote tulee.\nPääministeri Sanna Marin (sd) kertoi olevansa erittäin huolissaan nopeasti pahentuneesta koronatilanteesta. Toisaalta Marin kiitteli alueita siitä, että koronarajoituksia on nyt nopeasti tehty. Median eteen yllättäen Säätytalon sisältä astellut Marin ei vielä osannut arvioida, milloin rokotukset voisivat alkaa.\n– Toivon, että mahdollisimman pian.\nMarin kertoi tarkkailleensa Helsingin katuja autolla kulkiessaan. Pääministeriä huolestuttaa se, että väkeä on paljon enemmän liikkeellä kuin esimerkiksi keväällä ensimmäisen aallon aikana.\nKeskustan tiede- ja kulttuuriministeri Annika Saarikko kertoi rokoteuutisten olleen valoisia. Hän toivoo, että rokottaminen alkaa alkuvuodesta. Siihen Saarikko ei osannut vastata, mitä tämä alkuvuosi tarkoittaisi.\n– Se on iso operaatio, mutta aivan välttämätön, Saarikko korosti rokottamisen tärkeyttä.\nMinisteri toisensa perään viestitti, että suomalaisten pitää nyt vähentää toistensa kohtaamisia.\n– Toiveissa on, että joulua päästään viettämään niin, että tautimäärä on laskussa, mutta ei sellaista lupausta voi vielä antaa, sanoi Saarikko.\n– Kyse on nyt siitä, perutaanko pikkujoulut vai perutaanko joulu, sanoi perhe- ja peruspalveluministeri Krista Kiuru (sd).\nHallitus keskustelee koronakatsauksen jälkeen myös eläkeputkiasiasta, joka kaatui työmarkkinoilla.\nIltalehti seurasi ministerien saapumista Säätytalolle suorassa lähetyksessä.\nAlla tekstimuotoinen seuranta.\nSanna Marin kertoo, että on huolestunut nopeasti vaikeutuneesta koronatilanteesta. Matti Matikainen\nBritannia rokottaa pian\nMielenkiinto rokotetta kohtaan kasvoi jälleen, kun Britannian kerrottiin ensimmäisenä maana hyväksyneen Pfizerin ja BioNTechin kehittelemän koronarokotteen. Rokotuksia aletaankin jakaa maassa jo ensi viikolla.\nEnsimmäisenä Britanniassa rokotteen saavat hoivakodeissa asuvat sekä hoivakotien työntekijät, sen jälkeen yli 80-vuotiaat sekä hoiva- ja terveydenhuollon työntekijät.\nSuomen kansallinen rokotearviotyöryhmä on aiemmin suosittanut, että koronapotilaita hoitava terveydenhuollon ja hoivakotien henkilöstö saa rokotteen ensimmäisenä. Toisena rokotetaan ikääntynet. Kolmanteen ryhmään kuuluvat henkilöt, joilla on vakavalle koronavirustaudille altistavia sairauksia.\nEU ei ole vielä myöntänyt myyntilupia koronarokotteille.\nTerveyden ja hyvinvoinnin laitos (THL) kertoi keskiviikkona, että Suomessa on raportoitu 420 uutta koronavirustartuntaa.\nYhteensä koko Suomessa on todettu epidemian alusta lähtien 25 882 koronavirustartuntaa.\nSosiaali- ja terveysministeriö on kertonut sopineensa suomalaisten puhelinoperaattoreiden ja Hätäkeskuslaitoksen kanssa, että Suomessa toimivien operaattorien liittymiin lähetetään koronavirusta koskeva tekstiviesti. Viestin sisältö on: ”STM tiedottaa: Koronatilanne Suomessa vaikeutuu. Suojaa itseäsi ja muita. Tarkista alueesi suositukset ja rajoitukset: thl.fi/alueet.”\nTällainen tekstiviesti hallitukselta tuli keskiviikkona kello 15.40 Iltalehden toimittajalle. Kuvakaappaus


Pirjon blogi: Mitäpä me Saksasta välitettäisiin?\nSaksahan on kaukana. No, molemmat valtiot, Suomi ja Saksa, sijaitsevat Itämeren rannalla.\nSaksalaiset kauppamiehet kävivät keskiajalla Turussa ja Viipurissa. He olivat hansakauppiaita, kotoisin Lyypekistä ja Preussin kaupungeista. Turun kaupungin raadin jäsenistä keskiajalla saksalaisia oli noin kaksi kolmannesta!\n1500-luvulla uskonpuhdistus tulee Saksasta Ruotsin kautta Suomeen. Koko Suomesta tulee kuningas Kustaa Vaasan käskystä luterilainen. Ensimmäinen reformoitu piispa oli Mikael Agricola, joka opiskeli itsensä Martti Lutherin luona.\n1600-luvulla Ruotsi vahvisti asemaansa suurvaltana koko Itämeren alueella. Ruotsi on sekä poliittisesti että sotilaallisesti hyvin aktiivinen. Suomi, valtakunnan itäinen maakunta, meni sotaan sen mukana. Kustaa II Adolf johti Ruotsin ja Suomen 30-vuotiseen sotaan Saksaan. 1631 suomalaiset joukot valloittivat Bad Königshofenin. Kaskussa kerrotaan, että suomalaiset käyttäytyivät tuolloin erinomaisesti: koko 33 kuukautta kestäneen valloituksen aikana ei syntynyt yhtään aviotonta lasta.\nOletko sentään kuullut hakkapeliitoista? „Hakkaa päälle Suomen poika…“\n1700- ja 1800-luvuilla Saksasta tuli paljon väkeä Suomeen, etupäässä Viipuriin. Saksan kielellä oli Viipurissa tärkeä asema. Itse asiassa tuolloin oltiin oikeasti kansainvälisiä… sillä kaupungissa eli neljä kansaa ja kieltä sulassa sovussa keskenään.\nKauppiaat Georg Franz Stockmann ja Gustav Paulig tulivat Lyypekistä Suomeen. Myös tupakkatehtailija Rettig tuli Suomen Turkuun ja Fazerin perhe Helsinkiin.\nPerisuomalaisia yrityksiä? Saksassa suomalaiset haikailevat Fazerin sinisen perään.\nSuomeen tuli myös saksalaisia kulttuurin alalta. Hampurilainen säveltäjä Fredrik Pacius (1809 - 1891) sävelsi kansallishymnin ”Maamme” ja kirjoitti vuonna 1852 ensimmäisen suomalaisen oopperan „Kuningas Karlin metsästys“. Paciusta tuli suomalaisen musiikin isä. Arkkitehti Carl Ludwig Engel tuli Suomeen 1820-luvun loppupuolella ja suunnitteli Helsingin empiirityylisen keskustan sekä vuoden 1827 Turun tulipalon jälkeen koko Turun uusiksi.\nEipä ihme, että Sibeliuksen Finlandia haluttaisiin kansallishymniksi. Mutta kuka muistaa, että myös Alvar Aalto toi oppinsa Saksasta, Weimarista Bauhaus-tyylistä? Ja sivumennen sanoen antoi mallin rakentaa tasakattoja, josta sitten seurasi perisuomalainen homehysteria.\nEnsimmäisen maailmansodan aikana 1914-18 syntyi jääkäripataljoona, joka koulutettiin Saksassa. Jääkärit ja saksalaiset sotilaat osallistuivat aluksi Suonen itsenäisyystaisteluihin. Konfliktista kehittyi veljessota ja se päättyi siihen, että nk. valkoinen Suomi voitti punaisen Suomen.\nSuomalaiset päättivät 1918 ottaa kuninkaan ja valitsivat kuninkaan Saksasta. Tätä tapahtumaa kutsutaan suomalaiseksi kuningasseikkailuksi. Saksan keisarin lanko prinssi Friedrich Karl von Hessen valittiin syksyllä 1918 Suomen kuninkaaksi. Mutta Saksa hävisi sodan, keisari joutui luopumaan kruunustaan, koko Saksa tuhoutui eikä uusi kuningas tullutkaan Suomeen. Niinpä Suomi ei sitten ollutkaan enää missään tekemisissä uuden Saksan – Weimarin tasavallan – kanssa.\nToisen maailmansodan aikana sotayhteistyö kansallissosialistisen Saksan kanssa oli hyvin läheistä, varsinkin vuonna 1944. Maita yhdisti kummakin maan oman päämäärän saavuttamiseksi solmittu yhteistyösopimus. Suomalaiset puolustivat itsenäisyyttään ja Saksa halusivat takaisin vanhat itäiset maansa. Kansallissosialistinen Saksa halusi tuhota itärintaman kautta Venäjän. Kaiken kaikkiaan koko yhteistyö oli vaikea ja siinä tehtiin vakavia virheitä.\nToisen maailmansodan jälkeen molemmat maat olivat hyvin heikkoja. Suomi yritti olla niin puolueeton kuin ikinä suhteessaan kahteen Saksaan. Vuonna 1973 suhde molempiin maihin normalisoitui: Suomi tunnusti virallisesti molemmat Saksat.\nSaksitun Saksan yhdistymisen jälkeen maat jälleen lähenivät toisiaan, kaupankäynnin kautta. Hitaasti mutta varmasti Saksasta tuli Suomen tärkein kauppakumppani. Vuonna 1995 Suomi liittyi Euroopan Unioniin. Myös nykyisin Saksa on Suomen tärkeimpiä kauppakumppaneita.\nLähettänyt Pirjo klo 20.4.13\nAnna 20. huhtikuuta 2013 klo 13.58\nVoisiko olla niin, että eräs syy Weimarin tasavallan aikaiseen suhteitten vähäisyyteen oli se hirveä lamakausi, työttämyys ja inflaatio Saksassa. Saksalla ei ollut mitään myytävää, ei kyennyt mitään Suomesta ostamaan,ja häthätää omia asukkaitaankin ilmaisella keiton jakelulla ruokkimaan. Siinä rapistuivat sitten myös entiset kulttuurivaihdot.


Näin vältät ajoneuvovahingot ulkomailla | Tuulilasi\nNäin vältät ajoneuvovahingot ulkomailla\n10.07.2015 | TL-verkkotoimitus\nAutovuokraamon tarjoama vakuutusturva on hyvä tarkistaa, kun on vuokraamassa ajoneuvoa ulkomailla. Varsinkin omavastuun suuruuteen kannattaa kiinnittää huomiota. Vuokra-autolla ajetun kolarin jälkeen omavastuun summan suuruus voi olla jymy-yllätys,\nOmavastuuta saa hilattua alaspäin tai poistettua kokonaan maksua vastaan. Pieni investointi kannattaa, jotta vahingon sattuessa Suomeen ei tarvitse palata ison laskun kanssa.\nEri maiden ajoneuvovakuutussäännökset vaihtelevat, mikä ei ole kaikkien matkaajien tiedossa. Autovuokraamojen henkilökunta tuntee vuokraamiensa ajoneuvojen vakuutukset erinomaisesti, joten he osaavat myös neuvoa vuokraajaa aina tarvittaessa.\n"Hyvin vakuutettu vuokra-ajoneuvo on kaikkien osapuolten etu", muistuttaa Ifin ajoneuvokorvausten palvelupäällikkö Maijastiina Homanen tiedotteessa.\nHeinäkuussa eniten ajoneuvovahinkoja ulkomailla\nSuomalaiset ovat tottuneita lähtemään omalla autolla ulkomaille, esimerkiksi Keski-Eurooppaan.\nTarkista ennen matkaa vakuutusyhtiöstäsi oman autosi vakuutuksen kattavuus ja omavastuun suuruus reissun eri kohdemaissa.\nIfin vahinkotilastojen mukaan heinäkuussa suomalaisautoille sattuu vahinkoja ulkomailla tuplasti enemmän kuin muina kuukausina keskimäärin. Vahingoista suurin osa on teknisiä ongelmia, murtoja ja varkauksia.\nMoottoritiellä: Seuraa erityisesti takaa tulevaa liikennettä, sillä autot ja moottoripyörät saattavat ajaa huomattavasti kovempaa kuin Suomessa.\nPysäköinti: Pysäköi auto yön ajaksi mahdollisimman hyvin valaistuun pysäköintipaikkaan. Älä luota sinisilmäisesti edes vartioituihin pysäköintipaikkoihin, esimerkiksi hotellien pysäköintihalleihin. Vältä yöpymistä pysäköintipaikoilla, levähdyspaikoilla ja muilla alueilla, joilla ei ole vartiointia.\nVuoristossa: Kun ajat alaspäin, käytä mahdollisimman paljon moottorijarrutusta. Käytä samaa vaihdetta ala- ja ylämäessä (2. tai 3. vaihde). Kun joudut käyttämään jarruja, tee mieluimmin useita lyhyitä peräkkäisiä jarrutuksia, jolloin jarrut saavat välillä jäähtyä. Älä koskaan rullaa vaihde vapaalla tai moottori sammutettuna. Jos näkyvyys kaarteessa on huono, varoita muuta liikennettä äänimerkillä ja pimeällä valomerkillä. Muista, että alaspäin ajavan on yleensä annettava etuoikeus ylöspäin ajavalle.\nVarkaudet: Kun poistut autosta, lukitse aina ovet. Älä jätä irtainta omaisuutta tai varsinkaan arvoesineitä lukittuunkaan ajoneuvoon. Ota aina mukaasi rahat ja luottokortit, puhelin sekä passi. Ota myös navigaattori mukaasi, jos mahdollista.\nKuvat: TL-kuva-arkisto / Satu Nyström


6 paikkainen autonvuokraus Pompano Beach - Downtown, Yhdysvallat - Rental24H.com\n6 paikkainen Autovuokraamo Pompano Beach - Downtown, Yhdysvallat\nYrityksen 6 paikkainen autonvuokraus lähellä sijaintia Pompano Beach - Downtown\nTältä sivulta löydät vuokrattavien 6 paikkainen-autojen hinnat sijainnissa Pompano Beach - Downtown, Yhdysvallat parhailta vuokraamoilta. Palvelumme antaa sinulle mahdollisuuden vertailla eri autojen hintoja valitaksesi parhaan vaihtoehdon 6 paikkainen -vuokra-autoista juuri sinulle.\nAlla olevasta 6 paikkainen listoista näet saatavilla olevat vuokra-autot sijainnissa Pompano Beach - Downtown, Yhdysvallat sekä lähialueilla. Nämä listat sisältävät autojen mallit ja perusominaisuudet sekä arvioidut hinnat. Niiden avulla voidaan arvioida hintatasoa ja mahdollisten vaihtoehtojen valikoimaa. Saadaksesi lisätietoja tarkoista hinnoista ja autojen saatavuudesta valittuina päivinä, ole hyvä ja syötä vuokrauksen alku ja loppu päivämäärät yllä olevaan hakukenttään ja paina ”Etsi”-painiketta, tai paina vain ”Tarkista”-painiketta valitsemasi auton kuvan alapuolella.\nMistä voin noutaa 6 paikkainenauton sijainnissa Pompano Beach - Downtown, Yhdysvallat?\nLisävaruste vaihtoehtoja, kun vuokraat ryhmän 6 paikkainen auton sijainnissa Pompano Beach - Downtown, Yhdysvallat